
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1982 

31 Δεκεμβρίου 2004 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΜΟΡΦΩΤΙΚΟ ΙΔΡΥΜΑ ΕΝΩΣΕΩΣ 
ΣΥΝΤΑΚΤΩΝ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΟΣ-ΕΥ- 
ΒΟΙΑΣ» και κύρωση του Οργανισμού αυτού. 1 

ΑΠΟΦΑΣΕΙΣ 

Ίδρυση Εργαστηρίου Μορφολογίας Αστικού Χώρου στο 
Τμήμα Μηχανικών Χωροταξίας, Πολεοδομίας και Πε¬ 
ριφερειακής Ανάπτυξης του Πανεπιστημίου Θεσσα¬ 
λίας και καθορισμός του εσωτερικού του κανονισμού. 2 
Αναπροσαρμογή και καθορισμός των κατ’ αποκοπή 
μηνιαίων παγίων επιχορηγήσεων για έξοδα καθα¬ 
ριότητας των υπηρεσιών και Ιδρυμάτων που εξυπη¬ 
ρετούνται οικονομικά από τις πιστώσεις του Προ- 

ϋπ/σμού του Κ.Τ.Γ.Κ. και Δασών. 3 

Σύσταση ειδικής νομοπαρασκευαστικής επιτροπής 
για: α) την επεξεργασία και κατάρτιση απαντήσεων 
στο ερωτηματολόγιο της Επιτροπής για τα Δικαιώ¬ 
ματα του Παιδιού, που αφορά συγχώνευση της 2ης 
και 3ης Περιοδικής Εθνικής Έκθεσης υπό τη Διεθνή 
Σύμβαση για τα Δικαιώματα του Παιδιού (ΟΠΟ) και 
β) την επεξεργασία και κατάρτιση σχεδίου νόμου με 
σκοπό την εναρμόνιση στην εθνική νομοθεσία του 
Προαιρετικού Πρωτοκόλλου στην Διεθνή Σύμβαση 
των Δικαιωμάτων του παιδιού, για την εμπορία παι¬ 


διών, παιδική πορνεία και παιδική πορνογραφία.... 4 

Παροχή άδειας για την τροποποίηση των κανονισμών 
αμοιβαίων κεφαλαίων που διαχειρίζεται η εταιρεία 
Η5ΒΘ (ΕΛΛΑΣ) ΑΕΔΑΚ. 5 


ΔΙΑΤΑΓΜΑΤΑ 

Ο) 

Έγκριση σύστασης του κοινωφελούς ιδρύματος με την 
επωνυμία «ΜΟΡΦΩΤΙΚΟ ΙΔΡΥΜΑ ΕΝΩΣΕΩΣ ΣΥΝΤΑ¬ 
ΚΤΩΝ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΟΣ-ΕΥΒΟΙΑΣ» και 
κύρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τηναριθ. 22607/10.10.2001 πράξη του Συμβ/φου Βό¬ 


λου Ιωάννη Παπαδόπουλου και την αριθ. 23473/2002 τρο- 
ποποιητική πράξη του ιδίου Συμβ/φου με την οποία το Σω¬ 
ματείο με επωνυμία «Ένωση Συντακτών Ημερησίων Εφη¬ 
μερίδων Οεσσαλίας-Στ.Ελλάδας-Ευβοίας» σύστησε κοι¬ 
νωφελές ίδρυμα, με την επωνυμία «ΜΟΡΦΩΤΙΚΟ ΙΔΡΥΜΑ 
ΕΝΩΣΕΩΣ ΣΥΝΤΑΚΤΩΝ ΘΕΣΣΑΛΙΑΣ-ΣΤΕΡΕΑΣ ΕΛΛΑ- 
ΔΟΣ-ΕΥΒΟΙΑΣ» και έδρα τη Λάρισα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 24.2.2003 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 14650/ΔΙΟΕ85/17.3.2004 (ΦΕΚ519/Β) κοινή 
απόφαση του Πρωθυπουργού και του Υπουργού Οικονο¬ 
μίας και Οικονομικών με την οποία καθορίσθηκαν οι αρ¬ 
μοδιότητες των Υφυπουργών Οικονομίας και Οικονομι¬ 
κών. 

5. Την αριθ. 133/24.3.2004 (ΦΕΚ 527Β') και 558/Β7 
2.4.2004 κοινή απόφαση του Πρωθυπουργού και του 
Υπουργού Πολιτισμού, με την οποία ανατέθηκαν αρμο¬ 
διότητες του Υπουργείου Πολιτισμού στην αναπλ. Υπουρ¬ 
γό Πολιτισμού στους Υφυπουργούς Πολιτισμού. 

Με πρόταση της Υπουργού Εθνικής Παιδείας και θρη¬ 
σκευμάτων και των Υφυπουργών Οικονομίας & Οικονομι¬ 
κών και Πολιτισμού, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΜΟΡΦΩΤΙΚΟ ΙΔΡΥΜΑ ΕΝΩΣΕΩΣ ΣΥ¬ 
ΝΤΑΚΤΩΝ ΘΕΣΣΑΛΙΑΣ-ΣΤΕΡΕΑΣ ΕΛΛΑΔΟΣ-ΕΥΒΟΙΑΣ», η 
οποία έγινε από το Σωματείο με επωνυμία « Ένωση Συ¬ 
ντακτών Ημερησίων Εφημερίδων Θεσσαλίας-Στ. Ελλά- 
δας-Ευβοίας» με την αριθ. 22607/10.10.2001 πράξη του 
Συμβ/φου Βόλου Ιωάννη Παπαδόπουλου και την αριθ. 
23473/2002 τροποποιητική πράξη του ιδίου. Το ίδρυμα 
τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Οικο¬ 
νομίας και Οικονομικών, Εθνικής Παιδείας και Θρησκευ¬ 
μάτων και Πολιτισμού και διέπεται από τις διατάξεις της 
ανωτέρω συστατικής του πράξης, του παρακάτω οργανι¬ 
σμού, του Α.Ν. 2039/1939 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματοςτούτου, που αποτελείται από δεκατρία(13) 
άρθρα και καταχωρίζεται παρακάτω: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΜΟΡΦΩΤΙΚΟ ΙΔΡΥΜΑ ΕΝΩΣΕΩΣ ΣΥ¬ 
ΝΤΑΚΤΩΝ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΟΣ-ΕΥΒΟΙΑΣ» 

Άρθρο 1 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΜΟΡΦΩΤΙ¬ 
ΚΟ ΙΔΡΥΜΑ ΕΝΩΣΕΩΣ ΣΥΝΤΑΚΤΩΝ ΘΕΣΣΑΛΙΑΣ - ΣΤΕ¬ 
ΡΕΑΣ ΕΛΛΑΔΟΣ - ΕΥΒΟΙΑΣ» που συστήθηκε από την 
Ένωση Συντακτών Ημερησίων Εφημερίδων Θεσσαλίας- 
Στερεάς Ελλάδος-Ευβοίας, αποτελεί νομικό πρόσωπο 
ιδιωτικού δικαίου και διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, 
του Α.Ν. 2039/1939, όπως κάθε φορά ισχύει ο νόμος αυ¬ 
τός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2) Έδρα του Ιδρύματος είναι η Λάρισα. 

3) Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισής του. 

Άρθρο 2 
Σκοπός 

1. Σκοπός του ιδρύματος είναι η ανάπτυξη δραστηριο- 
τήτωνπου αφορούν την εν γένει προαγωγή του μορφωτι¬ 
κού και πολιτιστικού επιπέδου της Ελληνικής κοινωνίας 
και ειδικότερα των δημοσιογράφων. 

Γιατην ανάπτυξη του σκοπού αυτού, το Ίδρυμα θα προ¬ 
βαίνει: 

α) Στη σύνταξη ή υποβοήθηση μελετών πολιτιστικού, 
εκπαιδευτικού και κοινωνικού χαρακτήρα. 

β) Στη θεσμοθέτηση, προκήρυξη και απονομή βραβείων 
σε συγγραφική εργασία, που αναφέρονται σε πολιτιστι¬ 
κά, εκπαιδευτικά και κοινωνικά θέματα. 

γ) Στη διοργάνωση συνεδρίων και σεμιναρίων, στην πα¬ 
ραγωγή έργων και στην έκδοση εντύπων και βιβλίων, κα¬ 
θώς και στην εκπόνηση μελετών και ερευνών που σχετί¬ 
ζονται με τους σκοπούς του ιδρύματος. 

δ) Στην οργάνωση βιβλιοθήκης και Μουσείου τύπου, 
στην προκήρυξη δημοσιογραφικών, λογοτεχνικών και ει¬ 
καστικών διαγωνισμών και στη λειτουργία εντευκτηρίου. 

ε) Στη διερεύνηση της κοινωνικής δραστηριότητας των 
επαγγελματιών δημοσιογράφων, στην επιμόρφωση αυ¬ 
τών, στην παιδαγώγηση νέων δημοσιογράφων στους δε¬ 
οντολογικούς κανόνες του επαγγέλματος, στην οργάνω¬ 
ση εκπαιδευτικών σεμιναρίων, διαλέξεων δημοσιογρα¬ 
φίας, σε εκδόσεις δημοσιογραφικής και ιστορικής 
θεματολογίας. 

στ) Στη συνεργασία του Ιδρύματος με Α.Ε.Ι. και αντί¬ 
στοιχα ιδρύματα που λειτουργούν στην Ελλάδα ή το εξω¬ 
τερικό και που θα αποβλέπουν σε συναφείς σκοπούς. 

Άρθρο 3 

Περιουσία-Πόροι 

1. Την περιουσία του ιδρύματος αποτελεί το ποσό των 
σαράντα τεσσάρων χιλιάδων είκοσι ευρώ και πενήντα 
τεσσάρων λεπτών (44.020,54 ευρώ). 

2. Οι πόροι του ιδρύματος είναι οι καθαρές εισπράξεις 
που θα προέρχονται από την εν γένει δραστηριότητά του, 
από εισφορές, συνδρομές ή επιχορηγήσεις, καθώς και 


από δωρεές, κληρονομιές και κληροδοσίες οποιουδήπο- 
τε φυσικού ή νομικού προσώπου προς αυτό, από κρατικές 
και ευρωπαϊκές επιχορηγήσεις, καθώς και από κάθε άλλο 
νόμιμο και κατονομαζόμενο έσοδο. 

3 Όσοι με οποιονδήποτε τρόπο προσφέρουν προς το 
ίδρυμα, καταβάλλουν προς αυτό τακτική συνδρομή ή 
αναλαμβάνουν την οικονομική κάλυψη συγκεκριμένων 
κοινωφελών δραστηριοτήτων που εμπίπτουν στους σκο¬ 
πούς του ιδρύματος ή συμπαρίστανται κατά οποιονδήπο- 
τε τρόπο στις προσπάθειες που αποβλέπουν στην εξυπη¬ 
ρέτηση των σκοπών του απολαμβάνουν πλεονεκτήματα ή 
τίτλους που θα καθορίζονται με απόφαση του Διοικητικού 
Συμβουλίου του Ιδρύματος. 

Άρθρο 4 
Διοίκηση 

1) Το ίδρυμα διοικείται από Διοικητικό Συμβούλιο το 
οποίο αποτελείται από επτά (7) μέλη. 

2) Το Διοικητικό Συμβούλιο του ιδρύματος αποτελείται 
από: 

α) Τον εκάστοτε Πρόεδρο του Διοικητικού Συμβουλίου 
της Ένωσης Συντακτών Θεσσαλίας, Στερεάς Ελλάδος- 
Ευβοίας. 

β) Τρία (3) τακτικά μέλη της Ένωσης Συντακτών Θεσ- 
σαλίας-Στερεάς Ελλάδος-Ευβοίας που θα εκλέγονται 
από τη Γ ενική Συνέλευση των μελών της Ένωσης. 

γ) Εκπρόσωπο του Πανεπιστημίου Θεσσαλίας. 

δ) Δύο (2) επίλεκτα μέλη της κοινωνίας με αποδεδειγ¬ 
μένη προσφορά στα γράμματα, την τέχνη και τον πολιτι¬ 
σμό. 

Τα υπό το στοιχείο (δ) μέλη του Διοικητικού Συμβουλίου 
του ιδρύματος επιλέγονται από το Διοικητικό Συμβούλιο 
της Ένωσης Συντακτών Θεσσαλίας-Στερεάς Ελλάδος- 
Ευβοίας. 

3) Η Θητεία των μελών του Δ.Σ. είναι διετής. 

Η θητεία του πρώτου Διοικητικού Συμβουλίου του ιδρύ¬ 
ματος λήγει με τη λήξη της θητείας του επόμενου Διοικη¬ 
τικού Συμβουλίου της Ένωσης Συντακτών Θεσσαλίας- 
Στερεάς Ελλάδος-Ευβοίας. Ειδικά όμως για τον εκάστο¬ 
τε Πρόεδρο του Δ.Δ. της Ένωσης Συντακτών 
Θεσσαλίας-Στερεάς Ελλάδος-Ευβοίας, ο χρόνος της θη¬ 
τείας του, ως προέδρου του ιδρύματος, είναι αντίστοιχος 
με το χρόνο της θητείας του στο αξίωμα που κατέχει στο 
Δ.Σ. της Ένωσης Συντακτών Θεσσαλίας-Στερεάς Ελλά¬ 
δος-Ευβοίας, εφ’ όσον δεν υπερβαίνει τη διετία. 

4) Τα μέλη του Διοικητικού Συμβουλίου του ιδρύματος, 
είναι σε κάθε περίπτωση επανεκλέξιμα. 

5) Ο πρόεδρος του Διοικητικού Συμβουλίου του Ιδρύ¬ 
ματος είναι ο εκάστοτε Πρόεδρος του Διοικητικού Συμ¬ 
βουλίου της Ένωσης Συντακτών Θεσσαλίας-Στερεάς Ελ¬ 
λάδος-Ευβοίας. Το Διοικητικό Συμβούλιο του ιδρύματος 
εκλέγει από τα μέλη του, με την απόλυτη πλειοψηφία 
τους, τον Αντιπρόεδρο, τον Ταμία και τον Γραμματέα του 
Ιδρύματος. 

6) Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιονδή- 
ποτε λόγο κάποιου από τα μέλη του Διοικητικού Συμβου¬ 
λίου η κενή θέση συμπληρώνεται με απόφαση των υπο¬ 
λοίπων μελών σύμφωνα με τις διατάξεις της συστατικής 
πράξης και του άρθρου 99 του Α/Ν. 2039/1939. 

7) Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτε το ζητήσει ο πρόεδρος ή τέσ- 

σέρα (4) από τα μέλη του, με γραπτή αίτησή τους προς 
τον πρόεδρο, πάντοτε όμως μετά από πρόσκληση του 
Προέδρου. 

8) Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
πρόεδρος ή ο νόμιμος αναπληρωτής του. 

9) Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

10) Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού αναπληρώνεται κατά τα οριζόμενα 
στην παράγραφο 6 του παρόντος άρθρου. 

11) Σε κάθε συνεδρίαση του Διοικητικού συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώ¬ 
μη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

12) Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφ’ όσον έγιναν έπειτα από 
ειδική εντολή του Διοικητικού Συμβουλίου ή της Εκτελε¬ 
στικής Επιτροπής και αποδεικνύεται ότι πραγματοποιή¬ 
θηκαν νόμιμα. 

13) Το Διοικητικό Συμβούλιο μπορεί να συνιστά από τα 
μέλη του τριμελή Εκτελεστική Επιτροπή, στην οποία με 
απόφασή του, μεταβιβάζει κατά πλήρη δικαιοδοσία ορι¬ 
σμένες απότις αρμοδιότητέςτου, καθώς και την ανάθεση 
της εκτέλεσης συγκεκριμένου έργου, μέσα στα πλαίσια 
γενικών οδηγιών, που με την απόφασή του θατης παρέχει. 

Η Εκτελεστική Επιτροπή, εκτός από την εκτέλεση του 
συγκεκριμένου έργου που το Διοικητικό Συμβούλιο της 
ανέθεσε με απόφασή του, έχει την αρμοδιότητα για την 
πραγματοποίηση κάθε γενικής ή ειδικής απόφασης του 
Διοικητικού Συμβουλίου. 

Οι αποφάσεις της Εκτελεστικής Επιτροπής που λαμβά- 
νονται μέσα στα πλαίσια των παραπάνω αρμοδιοτήτων 
της, εκτελούνται ως αποφάσεις του Διοικητικού Συμβου¬ 
λίου του ιδρύματος. 

Τα μέλη της Εκτελεστικής Επιτροπής, δικαιούνται εξό¬ 
δων παράστασης, ανάλογων με την απασχόλη σή το υς. Το 
ύψος των εξόδων αυτών, ορίζεται με ειδικά αιτιολογημέ¬ 
νη απόφαση του Διοικητικού Συμβουλίου. 

Άρθρο 5 

Αρμοδιότητες Διοικητικού Συμβουλίου 

1) Το Διοικητικό συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πάντα 
όμως σύμφωνα με τις διατάξεις της συστατικής πράξης, 
του παρόντος οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 


2) Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν.2039/1939 και 
του από 20.12.1939 Β.Δ. (Φ.Ε.Κ. 552Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

Τέλος καταρτίζει το ετήσιο πρόγραμμα δράσης για την 
υλοποίηση των σκοπών του ιδρύματος. 

Β) Αποφασίζει την πρόσληψη του Γενικού Διευθυντή 
του ιδρύματος και του αναγκαίου προσωπικού με την 
προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. 

Προσδιορίζει τα δικαιώματα, τις υποχρεώσεις και τα ει¬ 
δικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλο¬ 
γικών συμβάσεων εργασίας και τις διατάξεις γενικότερα 
της εργατικής νομοθεσίας. 

Γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

Δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών, φίλων και χορηγών του 
ιδρύματος. 

Ε) Καθορίζει τις προϋποθέσεις για την απόκτηση της 
ιδιότητας των «Φίλων», «Δωρητών», «Χορηγών» και «Ευ¬ 
εργετών» του ιδρύματος, καθώς και τα πλεονεκτήματα 
που ο καθένας από αυτούς απολαμβάνει. 

Στ) Το Διοικητικό Συμβούλιο μπορεί να συνιστά από τα 
μέλη του ή από μη μέλη του επιτροπές, στις οποίες ανα¬ 
θέτει την εκτέλεση ορισμένου έργου μέσα στα πλαίσια 
των οδηγιών που θα παρέχει σ’αυτές. Οι επιτροπές αυτές, 
των οποίων η ονομασία και η σύνθεση ορίζεται με απόφα¬ 
ση του Διοικητικού Συμβουλίου, έχουν συμβουλευτικό 
χαρακτήρα και δεν αποτελούν όργανα του ιδρύματος, 
προεδρεύονται δε υποχρεωτικά από μέλη του Διοικητι¬ 
κού Συμβουλίου, τα οποία αυτό ορίζει με ειδικά αιτιολο¬ 
γημένη απόφασή του. 

Άρθρο 6 

Αρμοδιότητες Προέδρου 

1) Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσειςτου με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλλονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

Θέμα που δεν περιλαμβάνεται σ’ αυτήν δεν συζητείται, 
εκτός αν πρόκειται για επείγουσα υπόθεση και συμφωνή¬ 
σει γι’ αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέρος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει και υπογράφει μαζί με τον Ταμία τα εντάλ¬ 
ματα πληρωμής για κάθε δαπάνη που προβλέπεται στον 
εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2) Τον Πρόεδρο όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1) Ο Γραμματέαςτου ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2) Ο Γραμματέας μπορεί, εφ’ όσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3) Τον Γ ραμματέα όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1) Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που λειτουργούν νόμιμα στην Ελλάδα, 
έχοντας την ευχέρεια να παρακρατεί από αυτά ένα μικρό 
ποσό, που είναι αναγκαίο για την πληρωμή εκτάκτων και 
επειγουσώνδαπανώντου ιδρύματος, το ύψος του οποίου 
καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου, ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2) Τον Ταμία όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 


Άρθρο 9 

Αρμοδιότητες Διευθυντή 

Ο Διευθυντής του Ιδρύματος: 

α) Είναι το κύριο εκτελεστικό όργανο του ιδρύματος και 
προϊσταταιτου προσωπικού αυτού. 

β) Μετέχει ως εισηγητής στις συνεδριάσεις του Διοικη¬ 
τικού Συμβουλίου και της Εκτελεστικής Επιτροπής, όταν 
αυτή υφίσταται, χωρίς δικαίωμα ψήφου και εκτελεί τις 
αποφάσεις τους. 

γ) Τα προσόντα και το ύψος της αμοιβής του Διευθυντή 
καθορίζονται με απόφαση του Διοικητικού Συμβουλίου 
του ιδρύματος, σύμφωνα με τα προβλεπόμενα από τις 
εκάστοτε ισχύουσες συλλογικές συμβάσεις εργασίας. 

Άρθρο 10 

Οικονομική Διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την Ιην Ιανουάριου και 
λήγει την 3Ιην Δεκεμβρίου του ίδιου έτους. Κατ’ εξαίρε¬ 
ση, η πρώτη διαχειριστική περίοδος αρχίζει από την ημέ¬ 
ρα δημοσίευσης στην Εφημερίδα της Κυβερνήσεως του 
σχετικού Προεδρικού Διατάγματος έγκρισης της σύστα¬ 
σης του Ιδρύματος, η οποία μπορεί να παραταθεί μέχρι 
την 31ην Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που λαμ- 
βάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται με τις διατάξεις των άρθρων 101 και 102 του 
α.ν.2039/1939 και του από 20.12.1939 σχετικού Β. Δ/τος 
(ΦΕΚ552,τ. Α'). 

Άρθρο 11 
Βιβλία και στοιχεία 

1. Το Ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων Διοικητικού Συμ¬ 
βουλίου. 

γ) Βιβλίο λογιστικής παρακολούθησης στο οποίο κατα- 
χωρούνται με τη σειρά και με λογιστική τάξη, όλα τα έσο¬ 
δα και έξοδα του Ιδρύματος που πραγματοποιούνται στη 
διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του ιδρύματος- Τύχη περιουσίας αυτού 

1) Το ίδρυμα διαλύεται όταν και όπως ο νόμος ορίζει. 

2) Σε περίπτωση αδυναμίας εκπλήρωσης των σκοπών 
του ιδρύματος, το Διοικητικό Συμβούλιο μπορεί να απο¬ 
φασίσει τη διάλυσή του με πλειοψηφία πέντε (5) τουλάχι¬ 
στον από τα μέλη του. 

3) Σε περίπτωση διάλυσης του ιδρύματος, η κινητή και 
ακίνητη περιουσία του θα περιέρχεται κατά πλήρη κυριό¬ 
τητα στην Ένωση Συντακτών Θεσσαλίας- Στερεός Ελλά¬ 
δος- Εύβοιας, ως κεφάλαιο αυτοτελούς διαχείρισης για 
την εκπλήρωση των ιδίων σκοπών. 

Στην Υπουργό Εθνικής Παιδείας και Θρησκευμάτων και 
στους Υφυπουργούς Οικονομίας και Οικονομικών και Πο¬ 
λιτισμού αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 14 Δεκεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

ΠΕΤΡΟΣΤΑΤΟΥΛΗΣ 
-♦- 

ΑΠΟΦΑΣΕΙΣ 

Αριθ. 40988/Β1 (2) 

Ίδρυση Εργαστηρίου Μορφολογίας Αστικού Χώρου στο 
Τμήμα Μηχανικών Χωροταξίας, Πολεοδομίας και Πε¬ 
ριφερειακής Ανάπτυξης του Πανεπιστημίου Θεσσα¬ 
λίας και καθορισμός του εσωτερικού του κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 5του Ν. 1268/1982 
«Γ ιατη δομή και λειτουργία των Ανωτάτων Εκπαιδευτικών 
Ιδρυμάτων» (Α' 87) όπως η παράγραφος αυτή τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του Ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΑΊ41). 

2. Τις διατάξεις του άρθρου 4 παρ. 1 εδ. γ' του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (Α' 159). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (ΑΊ37) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

4. Τις διατάξειςτου άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 


5. Τις διατάξεις της αριθμ. 37876/ΣΤ5/26.4.2004 Από¬ 
φασης του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των των Υφυπουργών του Υπουργείου Εθνικής Παιδείας 
και Θρησκευμάτων» (Β' 608). 

6. Τις διατάξεις της αρ. 14650/ΔΙΘΕ 85/17.3.2004 Από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 519). 

7. Τη σύμφωνη γνώμη της Γ ενικής Συνέλευσης του Τ μή- 
ματος Μηχανικών Χωροταξίας, Πολεοδομίας και Περιφε¬ 
ρειακής Ανάπτυξης του Πανεπιστημίου Θεσσαλίας (συ¬ 
νεδρίαση 74η/24.3.2004). 

8. Το γεγονός ότι από την εφαρμογή των διατάξεων της 
παρούσης απόφασης προκαλείται ετήσια δαπάνη ύψους 
4.000 ΕΥΡΩ η οποία θα βαρύνει τις πιστώσεις του προϋ¬ 
πολογισμού του Πανεπιστημίου Θεσσαλίας (ΚΑΕ 4121). 
Για το τρέχον οικονομικό έτος δεν προκαλείται καμία δα¬ 
πάνη. Κατά την επόμενη πενταετία η ανωτέρω δαπάνη 
αναμένεται να εξοικονομηθεί κατά ένα μέρος της από ίδι¬ 
ους πόρους του εργαστηρίου κατά τα προβλεπόμενα στο 
άρθρο 6 της παρούσης απόφασης κατά δε το υπόλοιπο 
μέρος αυτής, θα καλύπτεται από τις πιστώσεις που θα εγ- 
γράφονται στον προϋπολογισμό του Πανεπιστημίου, χω¬ 
ρίς αύξηση της κρατικής επιχορήγησης προς αυτό. 

Επίσης, προκαλείται σε βάρος του ανωτέρω προϋπολογι¬ 
σμού, ενδεχόμενη δαπάνηγιατην κάλυψη εξόδων οργάνωσης 
σεμιναρίων, συμποσίων και διαλέξεων, το ύψος της οποίας 
εξαρτάται από πραγματικά γεγονότα και θα καλύπτεται από τις 
πιστώσεις που διατίθενται στο Εργαστήριο από το Τμήμα Μη¬ 
χανικών Χωροταξίας, Πολεοδομίας και Περιφερειακής Ανά¬ 
πτυξης του Πανεπιστημίου Θεσσαλίας, αποφασίζουμε: 

Άρθρο 1 
Ίδρυση 

Ιδρύεται στο Τμήμα Μηχανικών Χωροταξίας, Πολεοδο¬ 
μίας και Περιφερειακής Ανάπτυξης του Πανεπιστημίου 
Θεσσαλίας «Εργαστήριο Μορφολογίας Αστικού Χώρου» 
το οποίο εξυπηρετεί εκπαιδευτικές, συμβουλευτικές και 
ερευνητικές ανάγκες σε θέματα ανάλυσης της μορφολο¬ 
γίας και της χωρικής δομής του αστικού ιστού και σχεδια- 
σμού της φυσικής μορφής του αστικού χώρου. Καλύπτει 
θέματα που σχετίζονται με το σχεδίασμά και τον επανα- 
σχεδιασμότου αστικού χώρου για τη βελτίωση της εικόνας 
της πόλης, την ανάπλαση και αναβίωση ιστορικών πυρή¬ 
νων της πόλης, την ανάπλαση υποβαθμισμένων αστικών 
περιοχών κατοικίας, την ανάπλαση παλαιών βιομηχανικών 
περιοχών εντός του αστικού ιστού, την ανάπλαση των αστι¬ 
κών θαλασσίων μετώπων, το σχεδίασμά και επανασχεδια- 
σμό δημοσίων υπαίθριων χώρων (πλατειών, πάρκων 
κ.λ.π.). Ιδιαίτερη έμφαση δίδεται στην ηλεκτρονική σχεδία¬ 
ση και απεικόνιση του χώρου με τη χρήση νέων τεχνολο¬ 
γιών της πληροφορικής και την ανάπτυξη εργαλείων που 
υποστηρίζουν την ανάλυση και τη σύνθεση στη διαδικασία 
σχεδιασμού και επανασχεδιασμού του αστικού χώρου. 

Άρθρο 2 
Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Μηχανικών Χωροταξίας, Πολεοδομίας και Περιφερει- 

ακής Ανάπτυξης καθώς και άλλων τμημάτων του Πανεπι¬ 
στημίου Θεσσαλίας σε θέματα που εμπίπτουν στα αντι¬ 
κείμενα δραστηριότητας του εργαστηρίου όπως αυτά 
προσδιορίζονται στο άρθρο 1 της παρούσης. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 (Α'53). 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Μηχα¬ 
νικών Χωροταξίας, Πολεοδομίας και Περιφερειακής Ανά¬ 
πτυξης που το γνωστικό αντικείμενο της θέσης που κατέ¬ 
χουν εμπίπτει στα διδακτικά και ερευνητικά αντικείμενα 
του εργαστηρίου, από μέλη του Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.) καθώς και από μέλη 
του λοιπού επιστημονικού προσωπικού και του διοικητι¬ 
κού προσωπικού που τοποθετούνται στο εργαστήριο με 
τη διαδικασία των άρθρων 4 παρ. 1 (δ) του Ν. 2083/1992 
και 13 παρ. 3βτου Ν. 2817/2000 (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδακτικού 
Ερευνητικού Προσωπικού (Δ.Ε.Π.)τουΤμήματοςΜηχανικών 
Χωροταξίας, Πολεοδομίας και Περιφερειακής Ανάπτυξης 
του Πανεπιστημίου Θεσσαλίας που ορίζεται με τη διαδικασία 
των διατάξεων του άρθρου 28 παρ. 22 του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του εργαστη¬ 
ρίου, η κατάρτιση και υποβολή στη Γενική Συνέλευση του 
Τμήματος του ετήσιου προγράμματος λειτουργίας του 
εργαστηρίου καιη μέριμνα για τηντήρησή του, η μέριμνα 
για τη στελέχωση, την οικονομική διαχείριση και την κα¬ 
τανομή των χώρων του εργαστηρίου, η εισήγηση στη Γε¬ 
νική Συνέλευση του Τμήματος για τον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας και σε χώρους που παραχωρούνται σ’ αυτό 
για την εγκατάσταση των οργάνων και του λοιπού τεχνι¬ 
κού εξοπλισμού που είναι αναγκαίος για τη διενέργεια 
των εργαστηριακών ασκήσεων και των ερευνητικών προ¬ 
γραμμάτων. Στο χώρο εγκατάστασης τοποθετείται πινα¬ 
κίδα μετοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 


αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και την προστασία των οργάνων και εγκατα¬ 
στάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη¬ 
ριότητες του εργαστηρίου, σύμφωνα μετά άρθρα 18 Ν. 
1268/1982 καιδτου Π.Δ. 407/1980 (Α' 112) και2παρ. 1 εδ. 
δ'του Ν. 1674/1986 (Α'203) όπως αυτά ισχύουν. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Μηχανι¬ 
κών Χωροταξίας, Πολεοδομίας και Περιφερειακής Ανά¬ 
πτυξης του Πανεπιστημίου Θεσσαλίας με τη διαδικασία 
του άρθρου 4 παρ. Ιετου Ν. 2083/1992. 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο Θεσσαλίας για τους 
σκοπούς του οικείου εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία : βαθμολόγιο φοιτητών, βιβλίο πε¬ 
ριουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων, αρχείο ερευνητικών προγραμμάτων, βι¬ 
βλίο μεταβολών προσωπικού, πρωτόκολλο εισερχομέ¬ 
νων και εξερχομένων εγγράφων. 

Με απόφαση του διευθυντή μπορεί να τηρείται και κάθε άλ¬ 
λο βιβλίο ή στοιχείο που προβλέπεται από ειδικές διατάξεις. 

Άρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2004 

01 ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

Αριθ. 72185 (3) 

Αναπροσαρμογή και καθορισμός των κατ’ αποκοπή μηνι¬ 
αίων παγίων επιχορηγήσεων για έξοδα καθαριότητας 
των υπηρεσιών και Ιδρυμάτων που εξυπηρετούνται οι¬ 
κονομικά από τις πιστώσεις του Προϋπ/σμού του 
Κ.Τ.Γ.Κ. και Δασών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις της παρ. 3 του άρθρου 2 του Ν. 2314/53 
(ΦΕΚ 59/τ. Β'/12.3.1953) «Περί τροποποιήσεως των περί 
καθαρισμού των δημοσίων καταστημάτων διατάξεων». 

2. Τις διατάξεις του Ν.Δ. 78/1973 (ΦΕΚ 156/τ. Α7 
25.7.1973) «Περίτροποποιήσεως και συμπληρώσεωςτης 
περί ΙΚΑ νομοθεσίας και άλλωντινών Οργανισμών Κοινω¬ 
νικής Ασφαλίσεως». 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/τ. Α71985). 

4. Την αριθμ. 60054/25.11.2002 Κοινή Απόφαση των 
Υπουργών Οικονομικών και Γεωργίας με την οποία καθο¬ 
ρίστηκαν τα πάγια κατ’ αποκοπή έξοδα καθαριότητας των 
μονάδων που εξυπηρετούνται οικονομικά από τις πιστώ¬ 
σεις του Προϋπ/σμού του Κ.Τ.Γ.Κ. & Δασών. 

5. Το γεγονός ότι, οι Υπηρεσίες και Ιδρύματα αντιμετω¬ 
πίζουν προβλήματα καθαρισμού των Γραφείων και λοι¬ 
πών χώρων των εγκαταστάσεών τους και με αιτήματά 
τους ζητούν την αύξηση του κατ’ αποκοπή χορηγήματος 
για καθαριότητα. 

6. Την αριθμ. 14650/ΔΙΟΕ 85/17.3.2004 Απόφαση Πρω¬ 
θυπουργού και Υπουργού Οικονομίας και Οικονομικών με 
θέμα «Ανάθεση αρμοδιοτήτων Υπουργού Οικονομίας και 
Οικονομικών στους Υφυπουργούς Οικονομίας και Οικο¬ 
νομικών», αποφασίζουμε: 

1. Αναπροσαρμόζουμε και καθορίζουμε τις πάγιες μηνι¬ 
αίες επιχορηγήσεις για έξοδα καθαριότητας των Υπηρε¬ 
σιών και Ιδρυμάτων που εξυπηρετούνται οικονομικά από 


τον Προϋπ/σμό του Κ.Τ.Γ.Κ. και Δασών από 
όπως παρακάτω: 

1.1.2004, 

ΕΥΡΩ 

1. Σταθμός Υγειονομ. Κτην. Ελέγχου Ν. Καυκάσου 

277,00 

2. . 

Πειραιά 

316,00 

3. . 

Ειδομένης 

257,00 

4. . 

Πέπλου 

486,00 

5. . 

Θεσ/νίκης 

476,00 

6. " . 

Ευζώνων 

435,00 

7. . 

Προμαχώνα 

396,00 

8. 

Αεροδρομίου Αθηνών 

396,00 

9. . 

Ορμενίου 

197,00 

ίο. . 

Κακκαβιάς 

197,00 

11. Κτηνιατρικό Εργαστήριο 

Χανιών 

290,00 

12. 

Κομοτηνής 

387,00 

13. 

Λάρισας 

242,00 

14. 

Ιωαννίνων 

226,00 

15. 

Ηρακλείου 

209,00 

16. 

Καβάλας 

354,00 

17. " 

Σερρών 

242,00 

18. 

Κοζάνης 

354,00 

19. 

Χαλκίδας 

226,00 

20. 

Λαμίας 

226,00 

21. 

Ρόδου 

226,00 

22. 

Τρίπολης 

226,00 

23. 

Πάτρας 

280,00 

24. 

Κέρκυρας 

226,00 

25. 

Μυτιλήνης 

226,00 

26. Αποθήκη Κτηνιατρικών Εφοδίων 

322,00 

27. Ιχθυογεννητικός Σταθμός 

Πρέβεζας 

274,00 

28. 

Λούρου 

226,00 

29. 

Έδεσσας 

226,00 


30. ' ’ Δράμας 226,00 

31. Πειραματικό Κυπρινστροφείο Ψαθοτ. Άρτας 242,00 

32. Εργαστήριο Αλιευτικής Τεχν/γίας Πειραιά 306,00 

33. Κέντρο Γενετ. Βελτ. Ζώων Ν. Μεσήμβρια Θεσ/κης 322,00 


34, 

. . . · 

Αθηνών 

209,00 

35. 


Καρδίτσας 

300,00 

36. 


Ιωαννίνων 

322,00 

37. 


Δράμας 

226,00 


38. Σχολή Επαγγελμάτων Κρέατος Θεσ/νίκης 257,00 

39. Σταθμός Ελέγχου & Τυπ/σης Δημητριακών Θεσ/νιικης 387,00 

40. Εργαστήριο Ελέγχου Κυκλοφ.Ζωοτροφών Λάρισας 257,00 


41, Οικονομική Επιθ/ση Πελ/σου & Διττ.Στερ.Ελλάδας 

226,00 

42. 1 ' ” Κεντρ. & Δυτ. Μακεδονίας 

129,00 

43. ” ’ ’ Κεντρικής Ελλάδας 


145,00 

44. " " Κρήτης 


145,00 

45. Περιφερ.Κέντρα Προστ.Φ.& Ποιοτ.Ελέγχου Πάτρας 

516,00 

46. . 

Θεσ/νίκης/ 

1.484,00 

47. . 

Ναυπλίου 

645,00 

48, . 

Καβάλας 

516,00 

49. . 

Βόλου 

516,00 

50. . 

Ηπείρου 

419,00 

51. . 

Ηρακλείου 

540,00 

52. . 

Πειραιά 

990,00 

53. Κέντρο Κτηνιατρικό Ιδρυμάτων Θεσ/νίκης 


1.936,00 

54. ΠΕΓΕΑΛ Λυκόβρυσης 1 π φορά 


250,00 

55. ' ’ Ξυλοκάστρου 


387,00 

56. ’ ’ Λάρισας 


371,00 

57. ' 1 Θεσ/νίκης 


322,00 

58. ’ ’ Ιωαννίνων 1 η φορά 


400,00 

59. ’ ’ Ηρακλείου Κρήτης 1 η φορά 


500,00 

60. Δενδροκομικός Σταθμός Σερβίων 


129,00 

61. Κρατικό κτήμα Αλεξ/πολης 1 η φορά 


110,00 

62. Δ/νση Έρευνας 1 η φορά 


220.00 

ΣΥΝΟΛΟ 

22.371.00 


2. Η σχετική δαπάνη θα βαρύνει τις εγκεκριμένες πι¬ 
στώσεις του Προϋπ/σμού του Κ.Τ.Γ.Κ. και Δασών, Κ.Α. 
1382, οι οποίες έχουν εγκριθεί για τον σκοπό αυτό. 

3. Από το ποσό κάθε μηνιαίου χορηγήματος θα αντιμε¬ 
τωπίζονται όλες οι δαπάνες καθαριότητας δηλαδή η 
αμοιβή καθαρίστριας, η αξία των υλικών καθαριότητας 
καθώς και η εργοδοτική εισφορά ΙΚΑ-ΤΕΑΜ-ΤΕΒΕ σε πε¬ 
ρίπτωση που ο καθαρισμός ανατίθεται σε ειδικά Γ ραφεία 
και η κράτηση για Μ.Τ.Π.Υ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΤΡΟΦΙΜΩΝ 

ΠΕΤΡΟΣ ΔΟΥΚΑΣ Ε. ΜΠΑΣΙΑΚΟΣ 


-♦- 

Αριθ. 156613 (4) 

Σύσταση ειδικής νομοπαρασκευαστικής επιτροπής για: α) 
την επεξεργασία και κατάρτιση απαντήσεων στο ερωτη¬ 
ματολόγιο της Επιτροπής για τα Δικαιώματατου Παιδιού, 
που αφορά συγχώνευση της 2ης και 3ης Περιοδικής Εθνι¬ 
κής Έκθεσης υπό τη Διεθνή Σύμβαση για τα Δικαιώματα 
του Παιδιού (ΟΒΟ) και β) την επεξεργασία και κατάρτιση 
σχεδίου νόμου με σκοπό την εναρμόνιση στην εθνική νο¬ 
μοθεσία του Προαιρετικού Πρωτοκόλλου στην Διεθνή 
Σύμβαση των Δικαιωμάτων του παιδιού, για την εμπορία 
παιδιών, παιδική πορνεία και παιδική πορνογραφία. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 10του Ν. 3060/2002 (ΦΕΚ Α'242). 

β) του άρθρου 23 παρ. 1 περ. ι'του Ν. 2145/1993 (ΦΕΚ 
Α' 1988). 

γ) του άρθρου 17 του Ν. 3205/2003 (ΦΕΚ Α' 297) «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, Ν,Π.Δ.Δ. και Ο.Τ.Α., μονίμων στελεχών των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις». 

δ) του άρθρου 29Ατου Ν. 1558/1985 (ΦΕΚ Α' 137) «Κυ¬ 
βέρνηση και Κυβερνητικά Όργανα», το οποίο προστέθηκε 
με το άρθρο 27του Ν. 2081/1992 (ΦΕΚΑ' 154) καιαντικατα- 
στάθηκεμετο άρθρο 1 του Ν. 2469/1997 (ΦΕΚΑ'38). 

2) Την ανάγκη σύστασης ειδικής νομοπαρασκευαστικής 
επιτροπής για: α) την επεξεργασία και κατάρτιση απαντή¬ 
σεων στο ερωτηματολόγιο της Επιτροπής για τα Δικαιώμα¬ 
τα του Παιδιού, που αφορά συγχώνευση της 2ης και 3ης Πε¬ 
ριοδικής Εθνικής Έκθεσης υπό τη Διεθνή Σύμβαση για τα 
Δικαιώματα του Παιδιού (ΘΒΘ) και β) την επεξεργασία και 
κατάρτιση σχεδίου νόμου με σκοπό την εναρμόνιση στην 
εθνική νομοθεσία του Προαιρετικού Πρωτοκόλλου στη Διε¬ 
θνή ΣύμβασητωνΔικαιωμάτωντου παιδιού, για την εμπορία 
παιδιών, παιδική πορνεία και παιδική πορνογραφία. 

3) Το γεγονός ότι από τις διατάξεις της παρούσας προ- 
καλείται συνολική δαπάνη ύψους 8.700,00 Ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Τη σύσταση ειδικής νομοπαρασκευαστικής επιτροπής 
για: α) την επεξεργασία και κατάρτιση απαντήσεων στο ερω¬ 
τηματολόγιο της Επιτροπής για τα Δικαιώματα του Παιδιού, 
που αφορά συγχώνευση της 2ης και 3ης Περιοδικής Εθνικής 
Έκθεσης υπάτη Διεθνή Σύμβαση γιαταΔικαιώματατου Παι¬ 
διού (ΘΒΘ) και β) την επεξεργασία και κατάρτιση σχεδίου νό¬ 
μου με σκοπό την εναρμόνιση στην εθνική νομοθεσία του 
Προαιρετικού Πρωτοκόλλου στη Διεθνή Σύμβαση των Δι¬ 
καιωμάτων του παιδιού, για την εμπορία παιδιών, παιδική 
πορνεία και παιδική πορνογραφία, αποτελούμενη από τους: 

1. Ειρήνη Μελίστα-Πανταζή, Εισαγγελέα Πρωτοδικών 
Αθηνών, ως Πρόεδρο. 

2. Χρυσούλα Παπαταξιάρχη, Εισαγγελέα Πρωτοδικών 
Αθηνών. 

3. Ισμήνη Ανδρουλιδάκη, Καθηγήτρια Πανεπιστημίου 
Αθηνών. 

4. Κωνσταντίνο Κοροβήλο, Δικηγόρο, ως μέλη. 

Χρέη γραμματέα της ανωτέρω επιτροπής θα εκτελεί η 
Διονυσία Παπαηλιού, υπάλληλος Υπουργείου Δικαιοσύνης. 

Η ανωτέρω ειδική νομοπαρασκευαστική επιτροπή οφεί¬ 
λει να περατώσει το έργο της εντός τριών (3) μηνών από 
την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2004 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 4456 (5) 

Παροχή άδειας για την τροποποίηση των κανονισμών 
αμοιβαίων κεφαλαίωνπου διαχειρίζεται η εταιρεία Η3- 
ΒΘ (ΕΛΛΑΣ) ΑΕΔΑΚ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

(ΑΠΟΦΑΣΗ 663/29.12.2004) 
του Γ ενικού Διευθυντή 

Αφού έλαβε υπόψη: 

1. Τις διατάξεις του άρθρου 13 του Ν. 3283/2004 «Ανώ¬ 


νυμες εταιρείες διαχείρισης αμοιβαίων κεφαλαίων, οργα¬ 
νισμοί συλλογικών επενδύσεων σε κινητές αξίες, αμοιβαία 
κεφάλαια και άλλες διατάξεις» (ΦΕΚ Α/210/ 2.11.2004). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γ ενικό Διευθυντή της Επιτροπής Κεφαλαια¬ 
γοράς» (ΦΕΚ Β/1620/3.11.2003). 

3. Τις από 17 και 29 Δεκεμβρίου 2004 επιστολές της 
εταιρείας Η5ΒΘ (ΕΛΛΑΣ) ΑΕ ΔΑ Κ με τους υποβληθέντες 
τροποποιημένους κανονισμούς των παρακάτω αμοιβαί¬ 
ων κεφαλαίων τους οποίους υπογράφει ο θεματοφύλα- 
κας Η3ΒΘ ΒΑΝΚΡΙΘ. 

4. Την από 29 Δεκεμβρίου 2004 εισήγηση της Διεύθυν¬ 
σης Χορήγησης Αδειών και Εποπτείας Φορέωντης Κεφα¬ 
λαιαγοράς, αποφασίζουμε: 

Παρέχουμε άδεια για την τροποποίηση των κανονισμών 
των παρακάτω αμοιβαίων κεφαλαίων: 

1. Η3ΒΘ ΑΜΟΙΒΑΙΟ ΚΕΦΑΛΑΙΟ ΑΝΑΠΤΥΞΙΑΚΟ ΜΕΤΟ¬ 
ΧΩΝ ΕΣΩΤΕΡΙΚΟΥ, 

2. Η5ΒΩ ΑΜΟΙΒΑΙΟ ΚΕΦΑΛΑΙΟ ΕΙΣΟΔΗΜΑΤΟΣ ΟΜΟ¬ 
ΛΟΓΙΩΝ ΕΣΩΤΕΡΙΚΟΥ, 

3. Η5ΒΩ ΑΜΟΙΒΑΙΟ ΚΕΦΑΛΑΙΟ ΔΙΕΘΝΕΣ ΟΜΟΛΟΓΙΩΝ 
ΔΟΛΑΡΙΟΥ, 

4. Η5ΒΘ ΑΜΟΙΒΑΙΟ ΚΕΦΑΛΑΙΟ ΔΙΑΘΕΣΙΜΩΝ ΕΣΩΤΕ¬ 
ΡΙΚΟΥ, 

5. Η5ΒΘ ΑΜΟΙΒΑΙΟ ΚΕΦΑΛΑΙΟ ΘΙΟΒΑΙ 5ΤΒΑΤΕΘΥ 
ΔΙΕΘΝΕΣ ΜΙΚΤΟ, 

6. Η5ΒΘ ΑΜΟΙΒΑΙΟ ΚΕΦΑΛΑΙΟ ΑΜΕΒΙΘΑΝ ΕΟΨΙΤΥ 
ΜΕΤΟΧΙΚΟ ΕΞΩΤΕΡΙΚΟΥ, 

7. Η5ΒΘ ΑΜΟΙΒΑΙΟ ΚΕΦΑΛΑΙΟ ΑΝΑΛΥΟΜΕΝΩΝ ΑΓΟ¬ 
ΡΩΝ ΜΕΤΟΧΙΚΟ ΕΞΩΤΕΡΙΚΟΥ, 

8. Η5ΒΘ ΑΜΟΙΒΑΙΟ ΚΕΦΑΛΑΙΟ ΠΑΝΕΥΡΩΠΑΪΚΟ ΜΕ¬ 
ΤΟΧΙΚΟ ΕΞΩΤΕΡΙΚΟΥ, 

9. Η5ΒΘ ΑΜΟΙΒΑΙΟ ΚΕΦΑΛΑΙΟ ΤΟΡ-20 ΜΕΤΟΧΩΝ 
ΕΣΩΤΕΡΙΚΟΥ και 

10. Η3ΒΘ ΑΜΟΙΒΑΙΟ ΚΕΦΑΛΑΙΟ ΜΕΣΑΙΑΣ ΚΕΦΑΛΑΙΟ¬ 
ΠΟΙΗΣΗΣ ΜΕΤΟΧΩΝ ΕΣΩΤΕΡΙΚΟΥ 

σύμφωνα με τους υποβληθέντες από την εταιρεία «Η3- 
ΒΘ (ΕΛΛΑΣ) ΑΕΔΑΚ» τροποποιημένους κανονισμούς. 
Επιπλέον, για τα παρακάτω αμοιβαία κεφάλαια τροποποι¬ 
είται η ονομασία τους ως εξής: 

α) το αμοιβαίο κεφάλαιο Η3ΒΘ ΑΜΟΙΒΑΙΟ ΚΕΦΑΛΑΙΟ 
ΔΙΕΘΝΕΣ ΟΜΟΛΟΓΙΩΝ ΔΟΛΑΡΙΟΥ μετονομάζεται σε 
Η3ΒΘ ΑΜΟΙΒΑΙΟ ΚΕΦΑΛΑΙΟ ΟΜΟΛΟΓΙΩΝ ΕΞΩΤΕΡΙΚΟΥ 
ΔΟΛΑΡΙΟΥ και 

β) το αμοιβαίο κεφάλαιο Η3ΒΘ ΑΜΟΙΒΑΙΟ ΚΕΦΑΛΑΙΟ 
ΘΙ_ΟΒΑΙ_ 3ΤΒΑΤΕΘΥ ΔΙΕΘΝΕΣ ΜΙΚΤΟ μετονομάζεται σε 
Η3ΒΘ ΑΜΟΙΒΑΙΟ ΚΕΦΑΛΑΙΟ ΜΙΚΤΟ ΕΣΩΤΕΡΙΚΟΥ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Διευθυντής 
ΓΕΩΡΓΙΟΣ Κ. ΚΑΛΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




